stanford-oval/wikipedia huggingface dataset:
יצחק כהן (חבר הכנסת)
ראשית חייו

הוריו של יצחק, מנטינה לבית אבטה וחיים כהן, הם ילידי טריפולי. בלוב, תרם חיים מבנה לפעילות עלייה. המשפחה עלתה לישראל בשנת 1949 כשבה בן ושתי בנות, ובישראל נולדו שני בנים נוספים. יצחק - צעיר הבנים - נולד בב' בתשרי ה'תשי"ב (2 באוקטובר 1951) באשקלון. את שירותו הצבאי, שירות חובה וקבע, עשה בחיל האוויר בתפקיד מקצועי.
פוליטיקה

לאחר שהשתחרר היה ממקימי מפלגת ש"ס ב-1982. משנת 1983 היה חבר מועצת העיר אשקלון (שתי קדנציות וחצי), ומרכז "מעיין החינוך התורני" (מוסדות החינוך של תנועת ש"ס). בשנת 1996 נבחר לכנסת מטעם סיעת ש"ס, וכיהן בה עד חודש אפריל 2021. בכנסת ה-15 כיהן בממשלת ברק כשר הדתות (עד פרישת ש"ס מהקואליציה ב-11 ביולי 2000), ובממשלת שרון הראשונה כסגן שר האוצר (מ-2 במאי 2001).
עם הקמת הממשלה ה-31, ב-4 במאי 2006, מונה כהן לתפקיד שר לענייני דתות במשרד ראש הממשלה. וכחבר בועדת השרים לענייני ביטחון לאומי, המכונה באמצעי התקשורת וידועה בציבור כ"הקבינט המדיני-ביטחוני"
מאז היבחרו פעלה מפלגת ש"ס להקמתו מחדש של משרד הדתות, וב-14 בינואר 2008, עם הקמתו וחידוש עצמאותו של המשרד לשירותי דת, מונה לעמוד בראשו.
בבחירות לכנסת ה-18 הוצב במקום השלישי ברשימת ש"ס לכנסת.
כהן שייך לאגף המתון בש"ס, ונחשב למקורבו של אריה דרעי. במאי 2013 קרא במכתב לראש הממשלה לדו-שיח עם הליגה הערבית על בסיס יוזמת השלום שלה, והיה הראשון בסיעת ש"ס שהביע בפומבי עמדות שמאל. בממשלה ה-32 ויתר כהן על כהונת שר לטובת עמיתו לסיעה יעקב מרגי, ומונה לסגן שר במשרד האוצר. ביוני 2013 בחרה בו הכנסת כאחד משני נציגיה בוועדה לבחירת שופטים. בנובמבר 2013 זכה באות אביר איכות השלטון בקטגוריית הרשות המבצעת.
בבחירות לכנסת ה-19 הוצב כהן במקום הרביעי בעקבות חזרתו של אריה דרעי לש"ס, כהן מונה לכהן כיו"ר ועדת האתיקה ובנוסף לזה הוא מכהן כחבר בוועדת הכספים וכיו"ר ועדת המשנה שלה האמונה על שוק ההון. בבחירות לכנסת ה-20 הוצב כהן במקום השני ברשימת ש"ס ובממשלה שהוקמה אחריהן מונה לסגן שר במשרד האוצר. ב־22 בפברואר 2018 הפסיק כהן את חברותו בכנסת במסגרת "החוק הנורווגי הקטן" על מנת לאפשר לדני סיידה לכהן בכנסת.
בבחירות לכנסת ה-21 הוצב במקום השני וכך גם לקראת הכנסת ה-22 והכנסת ה-23. עם הקמת הממשלה נותר סגן שר האוצר. באוקטובר 2020, לאחר התפטרות יעקב ליצמן מתפקיד שר השיכון, הוחלט שכהן ימלא את מקומו כשר ויקודם גם לשר במשרד האוצר. בנובמבר אותה השנה, לקראת חזרת ליצמן לתפקידו, התפטר כהן מתפקידיו כשר וחזר לכהן כסגן שר האוצר.
בפברואר 2021 הודיע כי יפרוש מן החיים הפוליטיים, ושלא יתמודד בבחירות לכנסת ה-24.
חיים אישיים

אחיו הבכור - אברהם (מינו) - שירת בחיל ההנדסה ונהרג בפעילות צבאית ב-1956, בהיותו כבן עשרים.
גר באשקלון, נשוי לברוריה ולהם עשרה ילדים.
הערות שוליים

↑  השר כהן התפטר ויחזור כסגן שר, חזקי ברוך, באתר ערוץ 7, 17 בנובמבר 2020
↑  אריק בנדר, בכירים בימין ינאמו בכנס למען יוזמת השלום הערבית, באתר nrg‏, 16 במאי 2013
↑  זוכי אות אביר איכות השלטון 2013 באתר התנועה למען איכות השלטון בישראל, 11 בנובמבר 2013
↑  כהן ימונה לשר השיכון; ליצמן יכהן תחתיו כסגן, באתר בחדרי חרדים, 11 באוקטובר 2020
↑  יהודה שלזינגר, כהן התפטר; זעם בש"ס על גנץ, באתר ישראל היום, 17 בנובמבר 2020
עמירם ברקת, ‏ח"כ יצחק כהן נאלץ להתפטר מתפקיד שר במשרד האוצר, באתר גלובס, 17 בנובמבר 2020
↑   חגי עמית, בעקבות החלטת מועצת חכמי התורה – איציק כהן הודיע על פרישה, באתר TheMarker‏, 1 בפברואר 2021
אפרת ברזל

| --- | --- |
אין תמונה חופשית
 לידה:  11 באוקטובר 1972 (בת 52) ג' חשוון תשל"ג ירושלים
 מדינה:  ישראל
 השכלה:  תואר ראשון ושני במדעי המדינה ותקשורת מאוניברסיטת בר-אילן   לימודי הגשטאלט באוניברסיטת תל אביב
 מעסיק:  יתד נאמן
 מספר צאצאים:  8 
 קישורים חיצוניים
 efratbarzel.co.il
 
אפרת ברזל (נולדה ב-ג' בחשוון תשל"ג, 11 באוקטובר 1972) היא מרצה, סופרת ואשת תקשורת חרדית.
בעלת טור אישי שבועי במגזין קטיפה מבית יתד נאמן, ומגישת תוכניות ברדיו קול חי ובערוץ הידברות. כותבת הספרים "כל כך", "ממש" ו"עכשיו אני מתפללת", וספר הילדים "סבא שלי עושה חדשות". לשעבר עיתונאית בידיעות אחרונות וב'מקומון תל אביב' מקבוצת ידיעות אחרונות.
ברזל היא בעלת תשובה. בכתיבתה ובהרצאותיה עוסקת ביחסים חברתיים, משפחתיים וזוגיים, ובתפר שבין הציבור החילוני והציבור החרדי.
ביוגרפיה

נולדה בירושלים לשני אנשי תקשורת עובדי רשות השידור. אביה הוא קריין קול ישראל, גבי ינון, ואמה היא עיתונאית רשת ב', כתבת צרכנות, תיירות וקיבוצים, ורד ינון. בעקבות שליחות שנשלח אביה מטעם הסוכנות היהודית עברה אפרת ביחד עם בני משפחתה מהרצליה, העיר שבה גדלה, להתגורר בלונדון.
למדה בתיכון חדש הרצליה. כנערה, הקימה עמותה לעזרה לנזקקים בשם "גניה", על שם גניה פינקלשטיין, סבתה ניצולת השואה. העמותה עסקה בחלוקת מזון ורהיטים למשפחות נזקקות.
בשנת 1991 התגייסה לצה"ל, הייתה בקורס קצינות ושירתה כמזכירת חניכי המכללה לביטחון לאומי תחת פיקודו של האלוף יוסי בן-חנן.
אחרי שחרורה מצה"ל החלה לכתוב ב"עיתון תל אביב" של "ידיעות תקשורת". בתחילה כתבה למדור החדשות ואחר כך כתבה מדור קבוע שעסק במשרדי פרסום, רדיו וטלוויזיה. בהמשך כתבה כתבות מגזין גם למוסף "ידיעות אחרונות" והחליפה את העיתונאית גפי אמיר בכתיבת מדור הרכילות של העיתון בשם "סתם".
ברזל חזרה בתשובה, והדמות שליוותה אותה לאורך כל השנים הייתה הרבנית בת שבע קנייבסקי, עמה הייתה בקשר אישי קרוב.
בשנת 2009, לקראת לידת בנה השביעי שהיה אמור להיוולד בניתוח קיסרי אלקטיבי, פיתחה רעיון לשילוב חוויית לידה טבעית רוחנית בתוך חדר ניתוח. כדי לא לנתק את החוויה העוצמתית של הלידה והקשר המיוחד שהיא יוצרת עם התינוק.
כותבת ומרצה על יחסים חברתיים, משפחתיים וזוגיים, יחסים בין חברות ובעיקר בתפר בין הציבורים החרדי והחילוני. בעלת קליניקה לייעוץ רגשי המשלבת שיטות מערביות עם חכמת הנפש של חז"ל.
בשנת 2019 יצא לאור ספרה "כל כך", שכולל טורים שהתפרסמו במגזין קטיפה לצד טורים חדשים. בספר "אוסף פרחים מצויר" מנשים חילוניות וחרדיות, ביניהן כרמלה מנשה, סיון רהב-מאיר, עדן הראל, אורית וולף, רחלי ראובן והרבנית קולודצקי.
החל ממרץ 2019 מגישה את תוכנית הרדיו "עומקא דליבא" ברדיו קול חי.
בינואר 2020 החלה להגיש את תוכנית הטלוויזיה "עושים סדר" בערוץ הידברות, יחד עם זיוה מאיר.
החל מיולי 2020 חברה בפודקאסט עם הפסנתרנית אורית וולף הפודקאסט נקרא "מדברות אחרת", דו-שיח חילוני חרדי.
בשנת 2021 הוציאה לאור את ספרה השני, "ממש".
באוקטובר 2021 החלה להגיש בערוץ הידברות תוכנית ראיונות אישית בשם "פתוח", אותה היא יצרה. התכנית שייכת לז'אנר הדוקו-ריאליטי, ובכל פרק במהלכה מראיינת ברזל נשים על תופעות ומצבים אישיים רגישים. התכנית מצולמת בחדר העבודה של ברזל ועולות בה סוגיות רגשיות ונפשיות שאינן מדוברות בפומבי בדרך כלל, כמו הפרעות אכילה, מוגנות ילדים, ניכור הורי, רווקות מאוחרת ונושאים אישיים אחרים.
בשנת 2023 הוציאה לאור את ספרה השלישי, "עכשיו אני מתפללת".
בשנת 2024 הוציאה לאור את "סבא שלי עושה חדשות", סיפור לילדים ואחריו הדרכה להורים.
לברזל תואר ראשון ותואר שני במדעי המדינה ותקשורת מאוניברסיטת בר-אילן, והיא בוגרת התכנית ללימודי תרפיית הגשטאלט באוניברסיטת תל אביב.
ברזל היא חרדית ליטאית, מתגוררת בבני ברק עם בעלה, מיקי ברזל, מבעלי אתר החדשות בחדרי חרדים והבעלים של חברת התקשורת החרדית "נתיב", ולהם שמונה ילדים.
הערות שוליים

↑  אפרת ברזל, ‏בשבילי קיסרי טבעי, תודה, באתר ‏מאקו‏, 28 באפריל 2010
↑  עומקא דליבא, 18.03.19, באתר רדיו קול חי
↑  עושים סדר באתר הידברות
↑  מדברות אחרת
↑  פתוח עם אפרת ברזל, באתר ערוץ הידברות
 פתוח עם אפרת ברזל על מוגנות ילדים, סרטון  באתר יוטיוב
↑  רחלי מוסקוביץ, תקשורת בונה, באתר ערוץ 7, ‏16 במאי 2024
| --- | --- |
בקרת זהויות :  NLI: 987010996320805171  VIAF: 8156760346640850916   WorldCat (עם VIAF): 8156760346640850916
הדר עוזרי

| --- | --- |
אין תמונה חופשית
 לידה:  17 בדצמבר 1987 (בת 36) פתח תקווה, ישראל 
 מדינה:  ישראל 
 פרופיל ב-IMDb
 
הדר עוזרי (נולדה ב-17 בדצמבר 1987) היא זמרת, שחקנית ומנחת טלוויזיה ישראלית.
ביוגרפיה

עוזרי נולדה וגדלה בפתח תקווה כבת זקונים ולה שלושה אחים. למדה בתיכון ע"ש "גולדה מאיר".
בשנת 2005 השתתפה בעונה השלישית של תוכנית המציאות "כוכב נולד", והגיעה למקום הרביעי.
זמן קצר לאחר תום התוכנית השתתפה במחזמר "שיר נולד".
עוזרי התגייסה לצה"ל בקיץ 2006 ושירתה בלהקת חיל החינוך.
בשנת 2006 הגישה לצידם של אביב אלוש ודנה פרידר את התוכניות "שיחה צפופה", "מהסיפורש'ך" ו"בוגי" בערוץ ניקלודיאון.
בסוף 2006 חתמה עוזרי על חוזה בסוכנות "טאלנט הפקות". בקיץ 2008 עבדה על אלבום סולו בהפקת תמיר קליסקי ויעקב למאי שמתוכו יצאו הסינגלים "בשבילי" ו"גלים גבוהים", אולם האלבום לא יצא לאור.
באמצע 2012 שימשה במשך כמה חודשים מגישת רצף בתוכנית "צינור לילה" בערוץ 10. באותה שנה המועמדות הסופיות לתחרות "מלכת היופי" צילמו קליפ לשיר שלה, Gilrls Lie.
בשנת 2013 השתתפה בתחרות ה"קדם-אירוויזיון 2013" שנערך בערוץ הראשון עם השיר "תן מעוואל", אך לא העפילה לשלב הגמר. באותה שנה השתתפה בסדרת הטלוויזיה "שנות ה-80" ובסרט הקולנוע "רימון הזהב".
הערות שוליים

↑  יפעת הללי, הדר עוזרי ירוקה, באתר nrg‏, 20 ביולי 2006
↑  אור ברנע, הדר עוזרי: בקרוב האלבום, באתר ynet, 13 בדצמבר 2006
↑  בניקולודיאון מחפשים מנחים במקום הדר עוזרי, דנה פרידר ואביב אלוש, באתר nana10‏, 10 בינואר 2007
↑  מערכת לאשה, המועמדות הסופיות לתחרות מלכת היופי שרות, באתר ynet, 1 בפברואר 2012
↑  הקליפ Girls Lie בערוץ יוטיוב של הדר עוזרי
↑  תן מעוואל, באתר האינטרנט של רשות השידור
| כוכב נולד (2003–2012) |
| --- | --- | --- |
| מנחה | צביקה הדר |  |
| זוכים | נינט טייב • הראל מויאל • יהודה סעדו • ג'קו אייזנברג • בועז מעודה • ישראל בר-און • רוני דלומי • דיאנה גולבי • חגית יאסו • אור טרגן |  |
| מעפילי גמר אחרים | שירי מימון • שי גבסו • הראל סקעת • עדי כהן • מאיה רוטמן • מארינה מקסימיליאן בלומין • לי בירן • מיי פיינגולד • עידן עמדי • דוד לביא • אוהד שרגאי • איטן גרינברג |  |
| מתמודדים בולטים נוספים | כברה קסאי • אלון ליטבק • לירון לב • מיקה שדה • שירלי לילו • ליטל גבאי • מיכל רשף • הדר עוזרי • אסף אברבוך • ניצן קייקוב • אבי מאיר וענונו • עמרי רוטברד • מיכאל עינב • רועי ארז • נעמה שטרית • לבנת בן-חמו • עמיר חדד • מורן אהרוני • קנדוג • ענת אסתר חיטמן • דנה ליקוורניק • דניאל בן-חיים • חן אהרוני • מרים טוקאן • עדי אולמנסקי • אתי ביטון • איה זהבי פייגלין • לירן דנינו • עומר אדם • חובי סטאר • מורן מזוז • אדיר גץ • אבי בן אבו • אדר גולד • רוני גינוסר • נעמה כהן • תמר יהלומי |  |
| ערכים קשורים | טדי יזמות והפקות (חברת הפקה) |  |
| תוכנית אם, תוכניות בת ותוכנית המשך | לא נפסיק לשיר • נולד לרקוד • לא נפסיק לרקוד • בית ספר למוסיקה • הכוכב הבא |  |
| שופטים | צדי צרפתי • ריקי גל • פבלו רוזנברג • מרגלית צנעני • גל אוחובסקי • דנה אינטרנשיונל • מירי מסיקה • צביקה פיק • גידי גוב • יאיר ניצני • משה פרץ |  |
| --- | --- |
בקרת זהויות :  NLI: 987007592414205171  MusicBrainz: 8f2771a7-2c50-4caa-9c8a-6e782772c0ec  VIAF: 38148035870887971565   WorldCat (עם VIAF): 38148035870887971565
אקסטרים פוטבול

| --- | --- |

 סוגה:  הנפשה ממוחשבת, ספורט, כדורגל
 יוצרים:  פיליפ אלסנדרי, מארק ברטה, מוניקה רטאצי, ג'ורג'יו ולטר
 בימוי:  פרנק מייקל
 מדבבים בעברית:  דור סרוגו, גילן שחף, לירון לב, דניאל מגון, יהונתן מגון, מיכל רשף, ספיר דרמון, מייה קדוש, יורם יוספסברג, טליה ברקאי, גדי לוי, דן קיזלר, עמית יוסוביץ', קובי ליקורמן, שחר קדוש, הדר שחף-מעיין, רונה בקרמן, צביקה שוורצברג, תום שוורצברג, יהונתן שוורצברג, אמנון וולף, איל כהן, רוני נדלר, לורן סביר, נעמה שטרית, דנה לרר, אורי זלצמן
 ארץ מקור:  צרפת צרפת איטליה איטליה
 מספר עונות:  1
 מספר פרקים:  39
 הפקה
 חברת הפקה:  Télé Images Productions   Maga Animation Studio
 הפצה:  Zodiak Media
 אורך פרק:  22 דקות
 שידור
 רשת שידור:  France 3, Canal J (צרפת) Rai 2 (איטליה)
 רשת שידור בישראל:  ערוץ ג'וניור
 תקופת שידור מקורית:  19 באפריל 2014 – 8 באפריל 2015
 תקופת שידור בישראל:  8 ביוני 2014 – 2015
 קישורים חיצוניים
 www.extremefootball.rai.it
 דף התוכנית ב-IMDb
אקסטרים פוטבול (בצרפתית: Foot 2 rue extrême, באנגלית: Extreme Football) היא סדרת טלוויזיה צרפתית-איטלקית בהנפשה ממוחשבת, המתמקדת בהרפתקאותיהם של ילדים המשחקים כדורגל רחוב, בהשראת הספר "La Compagnie des Célestins" מאת סטפנו בני. הסדרה נוצרה על ידי פיליפ אלסנדרי, מארק ברטה, מוניקה רטאצי וג'ורג'יו ולטר, והיא כוללת עונה אחת בעלת 39 פרקים באורך 22 דקות.
הסדרה שודרה במקור בצרפת בערוץ France 3 ברצועת Ludo, החל מ-19 באפריל 2014 עד 8 באפריל 2015. הסדרה דובבה לעברית ושודרה בישראל בערוץ ג'וניור החל מ-8 ביוני 2014 עד שנת 2015.
תקציר העלילה

טאג, שחקן כדורגל רחוב לשעבר, הופך לאחיו החורג של סמי, חובב כדורגל רחוב אקסטרים וקפטן הקבוצה שלו, "הקבוצה", שטאג הופך להיות המאמן שלה. הסדרה עוקבת אחר הקבוצה, שמשתתפת בטורניר בו מתמודדות נגדה ארבע קבוצות: "הנינג'ות", "דל טורו", "הקוסמים" ו"האפלים". הקבוצות מתחרות על התואר של ייצוג העיר בטורניר מול קבוצות מכל רחבי הארץ. בכל אחד מהפרקים, משחקים חמשת שחקני "הקבוצה" כדורגל אקסטרים נגד קבוצה אחרת במגרשים שברחבי העיר (בקניון, על גגות, ברחובות). משחק זה דורש אקרובטיקה וקואורדינציה. החוקים של משחק הכדורגל משתנים בכל פרק - השופט פול מקבל את החוקים, האתגרים והתנאים השונים למשחק מקפטן אחת הקבוצות המתמודדות, על פי סבב. החוקים אותם מותר להגדיר הם למשל מקום המשחק, מיקום השערים, מי יכול לשחק ומהו אופן ההבקעה הנדרש. במהלך הסדרה ניתן לראות את התמודדות השחקנים עם האתגרים.
דמויות ראשיות > הקבוצה

קבוצה הידועה במשחק הקבוצתי המעולה שלה ובמשחק ההתקפי וההגנתי המאוזן שלה:
סמי (סמואל) (דור סרוגו, גילן שחף/תומאס סגולס) - בן 12, מייסד "הקבוצה" והקפטן שלה. משחק בעמדת חלוץ. לעיתים קרובות נאלץ להתמודד עם סתירות ודילמות עקב אופיו הנחוש. לאחר גירושי הוריו הוא גדל אצל אמו, בעוד שאביו התחיל חיים חדשים שמהם הוא מרגיש מגורש. סמי לפעמים פועל מתוך זעם שדוחף אותו לקחת על עצמו את האתגרים הקיצוניים ביותר. יש לו חשק אמיתי לאדרנלין והוא לא מסוגל לסבול מצבים בהם הוא נדחק הצידה או לא נתפס כמקום הראשון. הוא אחיו החורג של טאג, אותו הוא מנסה ללמוד לחבב ולהסתדר לאורך הסדרה. החבר הטוב ביותר של גרג והיריב של סליי (קפטן קבוצת ה"הצד האפל"). החבר של זרה (חלוצת קבוצת "דל טורו").
גרג (יהונתן מגון/הרווה גרול) - בן 13, משחק בתפקיד החלוץ המרכזי בקבוצה. גרג ביישן, מופנם ולרוב מתקשה להביע את עצמו בעל פה בפומבי. הוא מדבר כאשר הוא צריך, ועד שהוא בטוח מה לומר, לעיתים קרובות הוא מגמגם או לוחש. בעזרתו של סמי, חברו הטוב ביותר, מצליח גרג להתגבר על ביישנותו. למרות מראהו השברירי, הוא בועט בעוצמה והרבה פעמים נחלץ לעזרת אחרים. כמו כן, גרג בוגר, אינטליגנטי ואחראי. הוא חבר ילדות של דימי מקבוצת ה"האפלים". מכונה חנון על ידי אמי מקבוצת ה"קוסמים". בת דודתו, ליסיה (החברה של פול).
אינס (מיכל רשף, ספיר דרמון/ג'סיקה ברייר) - בת 12, משחקת בתפקיד הקשרית בקבוצה. אינס היא שיטתית, אחראית, אינטליגנטית, בוגרת ולעיתים גם אובססיבית. היא קול ההיגיון בקבוצה, אף על פי שהיא לפעמים חסרת ביטחון עצמי. כולם מודעים למעלה הספורטיבית הגדולה ביותר של אינס: היא הרצה המהירה מכולם. החברה הטובה ביותר של לונה. אביה עובד בחנות ממתקים.
לונה (מייה קדוש/מרי נונמשר) - בת 12, משחקת בתפקיד המגנה בקבוצה. לונה בטוחה בעצמה ולא מתרשמת בקלות. כשמגיעה הזדמנות היא לא מהססת לומר מה היא חושבת, גם אם זה עלול להחמיר את המצב. יש לה חוש הומור נהדר והיא מתיידדת עם כולם. היא החברה הטובה ביותר של אינס. נוהגת להשתמש בסרקזם. מכונה פתיל קצר על ידי קבוצת "הצד האפל".
ג'ואי (דניאל מגון/בנג'מין בולן) - בן 12, משחק בתפקיד שוער הקבוצה והוא גם האחרון שהצטרף אליה. ג'ואי הוא תמים, היפראקטיבי, לעולם לא מתעייף ותמיד מנסה לעזור. יש לו חיים עמוסים מאוד, הכוללים את כל תחומי העניין והתחביבים שלו, שגורמים לו להגיע מאוחר לאימונים ולמשחקים, אך הוא נשאר תמיד נאמן מאוד לקבוצתו. הוא קשור לטאג ולא רוצה שיעזוב. נחשב לשוער הטוב ביותר בליגת האקסטרים פוטבול.
טאג (סבסטיאן) (לירון לב/רומיין אטשה) - בן 17, מאמן הקבוצה. גר עם אביו, שפגש לפני תחילת הסדרה אישה שאיתה הוא מתכוון להקים משפחה חדשה. לאישה הזו יש ילד, סמי. טאג, אחיו החורג של סמי, נאלץ לקבל על עצמו את תפקיד אחיו הגדול. הוא צעיר מספיק כדי להבין את סמי וחבריו, ובו בזמן מספיק בוגר ואחראי כדי להציע פתרונות בהם ישתמשו במהלך החלטות חשובות ומכריעות במהלך המשחק והחיים. טאג מעדיף כדורגל רחוב מיושן, אך זה לא מונע ממנו להיות טקטיקן ומורה חכם. השתתף קודם לכן בסדרה "סטריט פוטבול" בתור הדמות הראשית. הקפטן לשעבר של קבוצת "הכחולים". יוצא עם השוערת לשעבר של קבוצת "הכחולים", אלואיז.
דמויות ראשיות > דל טורו

קבוצה הידועה במשחק הקבוצתי ובמשחק ההגנתי החזק מאוד שלה:
ברונו - בן 13, קפטן קבוצת "דל טורו" המשחק בתפקיד חלוץ. אחיה הגדול של זרה והאח הקטן של השלישייה, "ילד סנדוויץ'". חבר טוב של סמי (מ"הקבוצה"). תחרותי מאוד ומנסה להתעלות עליו בפרקים רבים. מגונן מאוד על זרה וסובל לעיתים קרובות מהתפרצויות זעם.
זרה - בת 12, ילדה שחצנית תחרותית, יפהפייה משחקת בתפקיד חלוצה בקבוצת "דל טורו". הבת היחידה בקבוצה. האחות הקטנה של ברונו והשלישייה ששומרים ומגוננים עליה יתר על המידה. מנהלת קשר רומנטי עם סמי. כועסת על האחים שלה שחושבים שבנים יותר טובים מבנות ולכן מנסה להוכיח להם (בפרקים רבים) שזה לא נכון.
השלישייה - בני 14, אחד מהם משחק בתפקיד השוער והשניים האחרים משחקים בתור מגנים. האחים הגדולים של ברונו וזרה. מגוננים יתר על המידה על זרה וחושבים שהיא עדיין רק ילדה קטנה.
דמויות ראשיות > הנינג'ות

קבוצה הידועה במשחק האווירי המהיר שלה (הֶן זה שהכדור באוויר והֶן זה שהם באוויר גם דרך קפיצות גבוהות וגם דרך התלויות על קירות), באסטרטגיות המסובכות שלה, במשחק הבלתי צפוי שלה וביכולת להשתמש בסביבה כל פעם מחדש לטובתה:
לילה - בת 12, קפטנית קבוצת "הנינג'ות" המשחקת בתפקיד החלוצה. ידידה טובה של ג'ואי.
שיווה - בת 13, שוערת "הנינג'ות". ידועה במשחק האווירי שלה בתוך השער וביכולתה לצוץ משום מקום ולהציל את הכדור מלמעלה.
מאוול - בת 12, ילדה ג'ינג'ית המשחקת בתפקיד הקשרית.
לורד - בן 13, בעל שיער ג'ינג'י המשחק בתפקיד חלוץ. לונה מ"הקבוצה" מחבבת אותו. הבן היחיד בקבוצת "הנינג'ות".
סנדרוס- בת 12, משחקת בתפקיד המגנה בקבוצת הנינג׳ות.
דמויות ראשיות > הצד האפל

קבוצה הידועה במשחק ההתקפי שלה. מכונה קבוצת "הנחשים" על ידי שאר הקבוצות בטורניר האקסטרים פוטבול:
סליי - בן 12, ילד בעל שיער שחור צבוע בצבע סגול. הקפטן והחלוץ המרכזי של קבוצת "הצד האפל". מחבב את קרינה והיריב של סמי (מ"הקבוצה").
דימי - בן 13, משחק בתפקיד חלוץ, חבר של גרג (מ"הקבוצה") מגיל צעיר והיה איתו באותו הגן ובאותה כיתה בכל היסודי.
קרינה - בת 12, ילדה נמוכת קומה בעלת שיער שחור המשחקת בתפקיד השוערת. מאוהבת בסליי והחברה הכי טובה של ג'נה.
ג'נה - בת 13, ילדה בעלת שיער שחור צבוע באדום כהה, משחקת בתפקיד המגנה בקבוצת "הצד האפל". המכונה גונזילה על ידי "הקבוצה". החברה הכי טובה של קרינה.
פט - בן 13, ילד גבוה בעל שיער שחור ארוך בתפקיד חלוץ. מכונה נחש על ידי "הקבוצה".
ראלף - בן 17, אחיו הגדול, הקשוח והמפחיד של סליי. נהנה להציק לילדים קטנים ממנו ומכונה גורילה על ידי "הקבוצה". מפחד מטאג.
דמויות ראשיות > הקוסמים

קבוצה הידועה במשחק הלא-קבוצתי שלה ובהגנה החלשה מאוד שלה, אך במשחק המפואר וההתקפי החזק שלה. שחקני "הקוסמים" ידועים ביהירותם וביכולת הנגיחות שלהם:
וולטר -בן 10 הקפטן של קבוצת הקוסמים וגם החלוץ המרכזי בקבוצה, לא כל כך מסתדר עם כל שאר חבריו לקבוצה מפני שהוא טוען שהוא השחקן הכי טוב בטורניר.
קסידי - חלוצה בקבוצת הקוסמים, ידועה כאחת מהבנות היפות באקסטרים פוטבול, טוענת שהיא שחקנית טובה יותר מוולטר, אך גם היא לא שחקנית קבוצתית. החברה הטובה ביותר של אמי. הכינוי שלה הוא קס (קיצור של קסידי).
אמי - אמי היא בחורה גבוהה ורזה. עיניה חומות ושערה חלק ואדמדם, קשור בקוקו גבוה. היא לובשת את מדי קבוצת מג'יקס (מכנסיים קצרים צהובים, גרביים לבנים ונעלי ספורט באותו הצבע). יש לה חולצה לבנה עם שרוולים קצרים, עם פסים דקיקים צהובים ושחורים. אופי ואישיות לאמי יש מוניטין של בחורה קרה ובטוחה בעצמה, נחושה ומרוכזת בעצמה, שאפתנית ומרשימה, שיכולה להיות גם יהירה ושתלטנית, אבל היא לא אדם רע. השוערת בחלק גדול מהמשחקים של קבוצת הקוסמים. בעלת שיער ג’ינג’י וקוקו גבוה, הקבוצה לא מחבבת אותה, לא ממש מחבבת את וולטר בתור קפטן, ואפילו פעם אחת הצליחה ליצור אתגר שבו הקפטנים לא ישחקו בזמן המשחק. לא כל כך מרוצה מכך שוולטר הציב אותה בתפקיד שוערת, אבל אף אחד אחר לא מסכים לשחק בתפקיד הזה. החברה הטובה ביותר של קסידי. נהנית לפעמים להשפיל את גרג בכך שקוראת לו "חנון".
פבלו - פאבלו לא יכול לסבול ויכוחים והוא מתעצבן מהמחלוקות שמעלות לעיתים קרובות החבר'ה באליפות כשהם מוצאים את עצמם חלוקים. פבלו הוא ילד רציני ובטוח בעצמו שאוהב בכנות את משחק אקסטרים פוטבול; הוא אדם אמין ויכול להיות גם די אדיב ולפעמים ביישן. פאבלו שחקן טוב בכל העמדות. באחת הפעמים הוא גם היה שופט, אבל הוא היה קצת מביך שמעולם לא היה לו תפקיד כזה בעבר. הוא נבחר בגלל ההגינות והמסירות שלו למשחק.
חלוץ בקבוצת הקוסמים. כמו שאר חבריו לקבוצה, הוא לא שחקן קבוצתי. השחקן הכי מהיר בקבוצת הקוסמים.
פינו - השוער בחלק מהמשחקים של קבוצת הקוסמים. קל מאוד להסיח את דעתו. בזמן המשחק הוא מרוכז בביצוע תרגילים בעזרת הכדור יותר מאשר בעשיית המיטב כדי לנצח בן זוגה של לילה הקפטנית של הנינגות.
דמויות ראשיות > מבוגרים

פול (יורם יוספסברג/פרנק ספורטיס) - שופט הטורניר בו מתחרות חמש הקבוצות. יוצא עם ליסיה במהלך הסדרה.
איזבל - אמא של סמי, גרושה. בפרק הראשון הכירה לסמי את החבר שלה רמון ואת בנו סבסטיאן.
רמון - אבא של סבסטיאן (המכונה טאג). החבר של איזבל. בפרק הראשון הוא וטאג עוברים לגור עם סמי ואיזבל באותו בית.
ליסיה - שכנה של דימי והדודה של גרג. יוצאת עם פול במהלך הסדרה.
אבא של אינס, מכונה איש הממתקים על ידי קבוצת ״הצד האפל״. בחר לעבוד כמוכר ממתקים בהשראת מוכר הממתקים הנחמד מן המכולת של השכונה בה גר בילדותו. מכנה את אינס גוזלית. לובש כל הזמן את אותו סרבל כחול.
אלואיז - בת 18, החברה של טאג. השוערת לשעבר של קבוצת כדורגל הרחוב הישנה של טאג "הכחולים".
הפקה והפצה

הסדרה נחשפה לראשונה בפסטיבל "Cartoons on the Bay" בשנת 2012 ברפאלו שבאיטליה. בפסטיבל הוצג הפיילוט שנמשך כשלוש דקות, וזכה בפרס הפיילוט הטוב ביותר לסדרת טלוויזיה. ב-6 במרץ 2013, Zodiak France הודיעה כי חברת הבת שלה, Télé Images Productions, החלה בהפקת הסדרה.
אקסטרים פוטבול שודרה בצרפת בערוצים France 3 ו-Canal J. כמו כן, היא שודרה במספר ערוצים נוספים במדינות ברחבי העולם, כגון קרטון נטוורק במרוקו, ניקלודיאון בהודו ו-MTV בפינלנד. בישראל הסדרה שודרה בערוץ ג'וניור בין השנים 2014 עד 2015, בדיבוב עברי שנעשה באולפני אלרום בבימויו של גדי לוי ובהפקתן של אסנת סדן (2014) ומעיין שניידר-משה (2015).
הפקה והפצה > סקירת הסדרה

| עונה | עונה | פרקים | פרקים | שודרה לראשונה (צרפת)> הפרק הראשון | שודרה לראשונה (צרפת)> הפרק האחרון |
| --- | --- | --- | --- | --- | --- |
|  | 1 | 39 | 39 | 19 באפריל 2014 | 8 באפריל 2015 |
מוצרים נלווים

לסדרה הופצו, שווקו ופורסמו בצרפת מוצרים נלווים שונים, כגון DVD, סדרת ספרים, חוברות קומיקס ואפליקציית מובייל. כמו כן, נמכר ציוד משרדי ממותג של הסדרה (תיקים, יומנים, קלמרים) לקראת פתיחת שנת הלימודים ב-2014, טפטים לקיר וספרי פעילות.
ראו גם

סטריט פוטבול - סדרה קודמת.
הערות שוליים

↑  חדש! "אקסטרים פוטבול" – סדרת כדורגל לילדים – לקראת פתיחת אליפות העולם בכדורגל, 9 ביוני 2014
↑  קבוצת הנינג'ות היא הקבוצה היחידה בטורניר עם הרוב הנשי במספר השחקנים ובת בתור קפטנית.
↑  מכונה גם קבוצת האפלים
עידן אמסלם

| --- | --- |

 לידה:  17 בפברואר 1984 (בן 40) בית שאן, ישראל 
 מוקד פעילות:  ישראל 
 תקופת הפעילות:  מ-2014 
 מקום לימודים:  רימון בית ספר למוסיקה 
 סוגה:  רוק, דת' מטאל, הבי מטאל, גראנג' 
 שפה מועדפת:  עברית 
 כלי נגינה:  גיטרה, עוד, בוזוקי 
 
עידן (דוד) אמסלם (נולד ב-17 בפברואר 1984) הוא מוזיקאי ישראלי, גיטריסט, מעבד ומפיק מוזיקלי, מלחין, טכנאי הקלטות ומיקס. גיטריסט להקת אורפנד לנד מאז 2012, מנגן עם אומנים ישראלים מוכרים.
ביוגרפיה

נולד בבית שאן. החל לנגן בגיל 12. את החינוך המוזיקלי הראשוני קיבל בקונסרבטוריון 'בית המוזיקה' בבית שאן. בגיל 14 החל לנגן בהרכבי רוק ומטאל צעירים. בשנת 1999 הקים יחד עם מתן שמואלי, שמנגן לצדו בלהקת אורפנד לנד, את להקת הדת' מטאל Armilos. הלהקה הופיעה ברחבי ישראל ואף שימשה המופע הפותח ללהקת Megadeth בפסטיבל מטאליסט בשנת 2005. בשנת 2007 הקים עם ליאור אבקסיס את להקת הגראנג' Frenks.
בתקופת הצבא למד מוזיקה אצל ניק מילר, גיטריסט להקת סטלה מאריס. לאחר שחרורו מצה"ל למד בבית הספר למוזיקה רימון.
אמסלם ניגן עם והפיק אומנים ישראלים, כגון: אריאל זילבר, הראל מויאל, עידן יניב, אור כהן, בן סנוף, דניאל בן-חיים.
בשנת 2012 הצטרף ללהקת הרוק הכבד הבינלאומית אורפנד לנד כגיטריסט, נגן בוזוקי, עוד, קולות שניים וככותב. הלהקה מופיעה ברחבי העולם ובפסטיבלים בינלאומיים כגון: פסטיבל ואקן, Graspop, Hellfest ועוד. בשנת 2018 חיממו את אוזי אוסבורן באמפי פארק ראשון לציון.
בעלי אולפן ההקלטות Black Knob Studio בבית שאן. מורה למוזיקה ומרצה במכללה האקדמית כנרת.
הערות שוליים

↑  "מי שמאמין לא מפחד - ריאיון עם אריאל זילבר" 2010, באתר https://www.srugim.co.il/
| --- | --- |
בקרת זהויות :  MusicBrainz: 899118b7-c0a3-4b5d-a909-6528b29893ff